EPG วิ่งเฉียด 4% โบรกชี้จังหวะสะสม รับอานิสงส์ราคาน้ำมันลด
EPG วิ่งเฉียด 4% ราคาแตะ 9.75 บ. โบรกชี้จังหวะสะสม หลังราคาร่วงสะท้อนปัจจัยลบไปแล้ว เคาะราคาเป้า 12 บ. รับอานิสงส์ราคาน้ำมันขาลง
EPG วิ่งเฉียด 4% ราคาแตะ 9.75 บ. โบรกชี้จังหวะสะสม หลังราคาร่วงสะท้อนปัจจัยลบไปแล้ว รับอานิสงส์ราคาน้ำมันขาลง
15 มี.ค. 2565

ผู้สื่อข่าวรายงานว่า ราคาหุ้น บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ล่าสุด ณ เวลา 10:33 น. อยู่ที่ 9.75 บาท บวก 0.35 บาท หรือ 3.72% สูงสุดที่ 9.85 บาท ต่ำสุดที่ 9.50 บาท ด้วยมูลค่าซื้อขาย 81.05 ล้านบาท

ทั้งนี้บล.กสิกรไทย ระบุในบทวิเคราะห์ (15 มี.ค.2565) ว่า ช่วงสั้นประเมินราคาน้ำมันมีโอกาสผันผวนในทิศทางขาลง คาดเป็น Sentiment บวกต่อหุ้นกลุ่ม Anti-commodities (EPG, SCGP, BGRIM, GULF, AAV, BA) ทั้งนี้ประเมินราคาเป้าหมาย EPG ที่ 12 บาท มองว่าราคาหุ้นปัจจุบันได้สะท้อนข่าวลบไประดับหนึ่งแล้ว ราคาหุ้นปัจจุบันเปิด Upside จากราคาเป้าหมายทางพื้นฐานราว 27% โดยประเมินเป็นจังหวะสะสมเนื่องจากราคาน้ำมันดิบแม้ยังสูงแต่เริ่มทรงตัวไม่ทำจุดสูงสุดใหม่ สะท้อนจุดเวลร้ายที่ของ EPG แล้ว
 